**Tradície a hodnoty Veľkej noci**

*Redaktorka*: Zdobenie vajíčok, pletenie korbáčov, plné stoly pečených dobrôt a samozrejme oblievačka. To sú symboly, ktoré sú neoddeliteľnou súčasťou Veľkej noci.

*Redaktor*: Tešíte sa na Veľkú noc?

*Pani č*. 1: Určite. Ja áno. Ja mám rada Veľkú noc.

*Redaktor*: Aj na to oblievanie, šibanie?

*Pani č*. 1: Na oblievanie a šibanie už nie, ale to k tomu patrí.

*Redaktorka*: Tradície hovoria, že ak mládenec pošibal dievča prútikom, išlo mu o to, aby bola tak ako ten prútik svižná, ohybná a pružná. Oblievanie vodou je vnímané ako očisťujúce. Poliatie dievčat malo zabezpečiť mladosť, krásu a zdravie po celý rok.

Pre kresťanov majú veľkonočné sviatky zase veľmi veľkú hodnotu.

*Kňaz*: Veľká noc je vrchol celého kresťanského slávenia. Celé to trojdnie[[1]](#footnote-1) vlastne je jeden veľký celok, kedy slávime tú najpodstatnejšiu časť alebo rozmer našej viery. Veľký piatok je vlastne centrom, ktoré je anticipované vo štvrtok. Vrcholí všetka tá obeta, vrcholí víťazstvom Veľkonočnej nedele.

*Redaktorka*: Či už strávite tieto dni v kruhu rodiny, poriadnou oblievačkou alebo si zájdete do kostola, v mene celého tímu Televízie Hronka Vám prajeme príjemné sviatky.

Správy TV Hronka, z 13. 4. 2017, minutáž: 00:01:10 min.

(Zdroj: <https://www.youtube.com/watch?v=Kr39PUaYjBU>)

1. vo význame: *tri dni* [↑](#footnote-ref-1)